“તારા પાપા અત્યારે જીવતા હોત તો કેટલા ખુશ થાત!!!” આંખમાં ખુશી અને થોડી વેદનાના આંસુ સાથે તે દિવસે પહેલીવાર મમ્મીએ મારા કામની સરહના કરી હતી.મેં પેઢી શરૂ કરી તેને ત્રણ મહિના પસાર થઈ ગયા હતા.ત્રીજા મહિને બધો ખર્ચો બાદ કરતાં મારી પાસે ત્રીસેક હજાર રૂપિયા વધ્યા હતા.મેં મમ્મી માટે એક સાડી લીધી સાથે મીઠાઈ લઈ ઘરે પહોંચ્યો.તે દિવસે મીઠાઈ કરતા મમ્મીના શબ્દો મને વધુ મીઠા લાગ્યા હતા અને તે દિવસે જ મમ્મીએ મને લગ્ન કરી લેવાની સલાહ આપી.મેં મમ્મીના સવાલનો જવાબ ન આપ્યો.મારી પાસે તેનું કારણ હતું.